recursal/SuperWikiNEXT-32B huggingface dataset:
**Гвинед** (англиски: *Gwynedd*; велшки: *Gwynedd*) — област во северозападен Велс, наречена по Кралство Гвинед. Оваа област е втора по големина во земјата и меѓу најретко населените. Голем дел од населението говори велшки јазик. Името Гвинед се однесува и на зачувана грофовија, која ги опфаќа областите Гвинед и Англси. Во културна-историска смисла, името важи за целиот Северен Велс, кајшто се протегало некогашното Кралство Гвинед. Денес површината изнесува 2.548 км².

Најважна висоокбразовна установа во Гвинед е Бангорскиот универзтет во градот Бангор. Најзначајна природна знаменитост е живописниот полуостров Лин и Националниот парк Сноудонија.

Историја
--------

Поглед на Тремадошкиот Залив
Грофовијата Гвинед од 1974 до 1996 г. со островот Англси
Главна статија: Кралство Гвинед
Гвинед бил независно кралство од крајот на римскиот период, па сè до XIII век, кога потпаднал под англиска власт. Денешен Гвинед е еден од осумте грофовии во земјата создадени во 1974 г. врз основа на целините во некогашното кралство. Ги опфаќал старите грофовии Англси, Карнавоншир и Мерионетшир со исклучок на Едејрнион (кој е во Клуид), како и неколку реони во Денбишир: Ланруст, Лансанфрајд Глан Конви, Еглујсбах, Ландогед и Тир Иван.

Познати личности
----------------

* Вејн Хенеси — голман во Фудбалската репрезентација на Велс, играч за ФК „Вулверхемптон Вондерерс"
* Т.Е. Лоренс, наречен „Лоренс од Арабија" — офицер и деец на Блискиот Исток
* Дејвид Лојд Џорџ — премиер на Велика Британија
* Дафи — соул-пејачка.
* Брин Тервел — оперски пејач

Поврзано
--------

* Национален парк Сноудонија
* Области во Велс

Наводи
------

1. ↑  Local Government Act 1972

Надворешни врски
----------------

|  |  |
| --- | --- |
| Ризница | „Гвинед" на Ризницата ? |

* Гвинед на Curlie (англиски)
* Совет на Гвинед **Неважечки јазичен код.** (англиски)

  


|  |  |  |  |  |
| --- | --- | --- | --- | --- |
| 

| * п
* р
* у
Области во Велс |
| --- |
|  |
| 
* Англси
* Блајнај Гвент
* Бриџенд
* Гвинед
* Гламорганска Долина
* Денбишир
* Кардиф
* Кармартеншир
* Карфили
* Кередигион
* Конви
* Мертир Тидвил
* Монмутшир
* Нит Порт Толбот
* Њупорт
* Пембрукшир
* Повис
* Рексам
* Ронда Кинон Тав
* Свонзи
* Торвајн
* Флинтшир

 | Велс |

 |

|  |  |  |  |  |
| --- | --- | --- | --- | --- |
| 

| * п
* р
* у
Зачувани грофовии во Велс |
| --- |
|  |
| Гвент •
Гвинед •
Дивед •
Западен Гламорган •
Јужен Гламорган •
Клуид •
Повис •
Среден Гламорган
 | Знаме на ВелсЗнаме на Велс |

 |

Координати: 52°50′N 3°55′W﻿ / ﻿52.833° СГШ; 3.917° ЗГД﻿ / 52.833; -3.917
**Марија Кристина *Берит* Бом** (23 август 1932 - 14 мај 2020 година) — шведска оперска пејачка и театарска глумица. Во тинејџерските години учествувала во шоу за таленти во Брома и ја изведувала песната *„Четиринаесет години, мислам дека бев"*. По извесно време во младинскиот циркус Фурувикс, таа дошла во Оскарстертер во Стокхолм, а потоа работела во *Стора Театерн* во Гетеборг. Меѓу нејзините попознати театарски улоги биле Цардасфурстинан во *„Убава Хелена"*. Таа исто така настапила во *Фолкспор* во Виена, Австрија.

Бом починала на 14 мај 2020 година на 87-годишна возраст.

Наводи
------

1. 1 2  „Operettstjärnan Berith Bohm har avlidit". 21 May 2020. Посетено на 21 May 2020.
2. ↑
3. ↑  „Prima liv för en primadonna". mitti.se. Архивирано од изворникот на 2018-04-05. Посетено на 4 April 2018.
4. ↑  „Fullträff med Bohm om Lilla Helgonet går hem". Folkbladet. 16 August 2005. Архивирано од изворникот на 2018-04-05. Посетено на 4 April 2018.
5. ↑  „"Känslorna föds i sången"". Sydsvenskan. Посетено на 4 April 2018.

Надворешни врски
----------------
**Бетмен засекогаш** (англиски: *Batman Forever*) — американски филм од 1995 година, посветен на фиктивниот лик „Бетмен (*Batman*)" од стриповите на DC, а во режија на Џоел Шумахер. „Бетмен засекогаш" е третиот филм во серијалот за Бетмен. Главните улоги во филмот ги толкуваат: Вал Килмер, Томи Ли Џонс, Џим Кери, Крис О'Донел (Chris O'Donnell), Никол Кидман, Дру Баримор, Деби Мазар (Debi Mazar), Мајкл Гау (Michael Gough) и Пат Хингл (Pat Hingle). Ова е прв и единствен филм во кој улогата на Бетмен ја толкува Вал Килмер, како и првиот филм во серијалот за Бетмен во кој се појавува ликот на Робин. Филмот имал три номинации за наградата „Оскар" во техничките категории, меѓу кои била и песната „Hold Me, Thrill Me, Kiss Me, Kill Me" која била дело на ирската група „У2 (U2)".

Содржина
--------

На градот Готам му се заканува опасноста од злосторниците Две Лица и Гатанката. Брус Вејн, т.е. Бетмен е единствениот кој може да им се спротивстави, а во тоа му помага убавата д-р Чејс Меридијан и еден млад циркуски акробат, кој станува помошникот на Бетмен, Робин.

Наводи
------

1. 1 2  „Мистериозна опасност за Готам", *Антена*, број 859, 12.12.2014, стр. 3.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 223082058
* GND: 7531461-7
* BNF: cb16768759z (податоци)

 |

 |
**Беренис Абот** (англиски: *Berenice Abbott*; 17 јули 1898 - 9 декември 1991), родена како **Бернис Абот** (*Bernice Abbott,*) — американски фотограф најдобро позната по нејзината црно-бела фотографија на архитектурата и урбанистичките дизајни од 1930-тите во Њујорк.

Благодарение на стилот на Абот таа направи значаен придонес во фотографската наука. Во 1958 година, таа произведе серија на фотографии за средношколски учебници по физика. Не само што била фотограф, таа исто така започна *Куќа на фотографија* во 1947 година за да промовира и продаде некои од своите пронајдоци. Овие вклучуваат дисторзивен триножник, кој создавал необични ефекти на слики развиени во темна соба, и телескопски пол за осветлување, познат денес од страна на многу фотографи како "автопол".

Фотографијата на Абот главно била приказ на развојот на технологијата и општеството. Нејзините дела го документирале Њујоршкиот пејзаж. Тоа било благодарение на нејзиното верување дека современ изум како камерата заслужува да го документира 20 век.

'Changing New York'
-------------------

* 
* 
* 
* 
* 
* 
* 
* 
* 
* 
* 
*

Наводи
------

|  |  |
| --- | --- |
| Ризница | „Беренис Абот" на Ризницата ? |

1. ↑  „Abbott, Berenice". *Encyclopedia Britannica*. I: A-Ak - Bayes (15. изд.). Chicago, IL: Encyclopedia Britannica, Inc. 2010. стр. 12–13. ISBN 978-1-59339-837-8.
2. ↑  Crisis in US Science Education? Better Call in Avant-Garde Photographer Berenice Abbott *Forbes*
3. ↑  Yochelson, *Berenice Abbott.*

|  |  |
| --- | --- |
| Знаме на САДБиографска икона | *Оваа личност од САД статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 44309674
* LCCN: n79059977
* ISNI: 0000 0001 1491 0142
* GND: 119409011
* SELIBR: 266916
* SUDOC: 02826553X
* BNF: cb12013695j (податоци)
* BIBSYS: 90815670
* ULAN: 500020631
* MusicBrainz: 629b8ec2-7adc-45ae-9380-9e5b4b03aae2
* NLA: 35000152
* NDL: 001179097
* NKC: xx0005616
* BNE: XX819650
* CiNii: DA06122168
* RKD: 124341

 |

 |
**Бореалис** ― годишно повторувачки норвешки фестивал на современа музика сместен во Берген почнувајќи од 2006 година.

Фестивалот е продолжение на претходните фестивали „Мјузик Фактори" и „Аутонале".

Голем број културни установи во Берген го поддржуваат фестивалот, а Хилд Борхревинк е претседател на фестивалот.

Наводи
------

1. ↑  Meanwell, Peter (28 март 2018). „Experimental music's reliance on Facebook is counterintuitive – but there are alternatives". *The Guardian* (англиски). ISSN 0261-3077. Посетено на 25 декември 2021.
2. ↑  „Louth Contemporary Music Society, KeyChange and Borealis Nominated for Classical:NEXT Award". *The Journal of Music: News, Reviews & Opinion | Music Jobs & Opportunities* (англиски). Посетено на 25 декември 2021.

Надворешни врски
----------------

* Матична страница
**Бранач** – во ракометот е играч специјализиран за одбрана. Додека повеќето играчи се развиваат како напаѓачи и браначи, некои играчи се специјализираат за одбранбени задачи, а немаат никакви или многу минорни офанзивни задачи. 

На шемава е прикажана „одбрана 6-0", браначот ја зазема позицијата D4 или D5.
Долго време потценет, браначот се појавил доста подоцна во натпреварувачките екипи. Работник во сенка, браначот е суштински забец во запченикот на екипата и неговата улога не е само да прави прекршоци врз противничките напаѓачи, туку како што објаснува Дидје Динар, најдобриот бранач на сите времиња: „Најголемо задоволство на браначот не е физички да го скрши противникот, туку во неговите очи да прочита откажување, да прочита дека ментално ја изгубил играта затоа што сите патишта се блокирани".

Познати браначи
---------------

* Ацо Јоновски
* Велко Марковски
* Дидје Динар

Познати браначки
----------------

* Стефанија Мишевска
* Нина Канто

Поврзано
--------

* Голман (ракомет)
* Крило (ракомет)
* Пикер (ракомет)
* Бек (ракомет)
* Разигрувач (ракомет)
* Тренер (ракомет)
* Судија (ракомет)

Наводи
------

1. ↑  Jean-Louis Le Touzet (22 јануари 2011). „Didier Dinart, on ne badine pas avec le mur".
**Бен Хур** е македонска рок и рокенрол музичка група од Прилеп. Првите настапи ги прават во почетокот на деведесеттите години на XX век, кога често се појавуваат со своите песни на музичкото шоу „Хит на месецот" на МТВ. Членови на групата се Душко Темелкоски - Дуле, археолог и кустос во прилепскиот музеј и Борче Шабаноски - Шабанче, гитарист во култната Ристо Бомбата и Кучешка Тенија. Други членови се Тоде Илиоски (свирач на гитара и бас гитара од Прилеп) и Димче Џагадуроски исто така свирач од Прилеп. Во средината на деведесеттите успеваат да го издадат албумот „Секс, пиво и рокенрол". Во 2003 година го прават својот последен видео - спот за песната „Се ми е сеедно" со новиот пејач Игор Јагуриноски.

Надворешни врски
----------------

* - Официјалниот спот за песната „Се ми е сеедно" на You Tube

Наводи
------

1. ↑
**Бетар** (*Брит трумпелдор*) била еврејска младинска организација во Македонија и функционирала како милитантна ревизионистичка ционистичка организација. Била формирана во Скопје во 1923 година и имала филијала во Битола. Поради милитантниот настап на нејзините членови, била непопуларна меѓу членовите на заедниците и во Скопје и во Битола. Во Скопје кенот го раководел Виктор Аврахам Касуто. Организацијата била во постојан судир со членовите на младинската организација „Хашомер Хацаир".

Наводи
------

1. ↑  *Ѓорѓи Цолев Димовски, Битолските Евреи, Битола, 1993*
2. ↑  *Zeni Lebl, Plima i slom iz istorije Jevreja Vardarske Makedonije, Gornji Milanovac, 1990*

Поврзано
--------

* Историја на Евреите во Македонија
**Боре Тодев Велковски** ( 1924
 во Миладиновци, Скопско — 16 април 1945

 во Врпоље, Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно селско семејство. Завршил основно училиште. Се занимавал со земјоделство и сточарство. По ослободувањето на Македонија, на 12 ноември 1944 година, стапил во Треттата македонска ударна бригада, со која учествувал во ликвидирањето на заостанатите балистички банди. Бил распореден во првиот баталјон. Во Земун завршил тримесечен курс за запознавање со новото оружје. Учествувал во големиот пробив на Сремскиот фронт и во многу други борби против силните германски, усташки и слични квислиншки непријателски единици. На 16 април 1945 година при нападот на Врпоље, храбро загинал заедно со неколкумина соселани. Бил закопан кај Врпоље со своите загинати другари. Подоцна останките му биле пренесени во неговото родно село, Миладиновци.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 41. На `|first=` му недостасува `|last=` (help)
Бродвеј
**Бродвеј** е широк булевар во Менхетен, Њујорк. Тоа се протега од Бронкс до кругот на Вестчестер. По должината на улицата има голем број на плоштади и паркови, вклучувајќи го Тајмс сквер, кој е можеби најпознатата улица, како и многу театри.

Бродвеј е создаден по хармоничен ортогонален аранжман на Менхетен кон крајот на 19 век, иако патеката има многу подолга традиција. Пред колонизацијата, Бродвеј бил основен пат за Индијанците, како најбрз трансфер од еден крај на островот до друг.

Бродвеј како тема во уметноста и во попуалрната култура
-------------------------------------------------------

* „Бродвеј" (*Бродвеҋ*) - песна на рускиот поет Владимир Мајаковски од 6 август 1925 година.
* „Бродвеј" (*Broadway*) - песна на канадскиот рок-музичар Нил Јанг (*Neil Young*) од 1989 година.
* „Бродвеј" (*Broadway*) - песна на англиската рок-група „Клеш" (*The Clash*) од 1980 година.

Надворешни врски
----------------

|  |  |
| --- | --- |
| Ризница | „Бродвеј" на Ризницата ? |

* Големиот Бел Пат
* New York Songlines: Виртуелна прошетка низ Бродвеј
* Сообраќајот на Бродвеј

Наводи
------

1. ↑  Владимир Мајаковски, *Песме и поеме*. Нови Сад: Академска књига, 2015, стр. 140-142.
2. ↑  YouTube, Neil Young - Broadway (пристапено на 3.11.2017)
3. ↑  DISCOGS, The Clash ‎– Sandinista! (пристапено на 10.6.2020)

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Брег на Дојранското Езеро
Типови на брегови. Илустрација од руски средношколски атлас од 1941 г.
**Брег** е граница на копното кајшто почнува голема водна површина како река, езеро, море или океан. Во физичката океанографија,брегот е поширок граничен појас кој претрпел геолошки измени под влијание на водата, додека пак плажа е работ на брегот и го претставува подрачјето на плима и осека (кога го има).

Под крајбрежје се подразбира поширокиот појас помеѓу водата и внатрешноста на копното.

Брегот трпи влијанија од топографијата на теренот околу него, како и ерозијата предизвикана од брановите. Типот на брегот зависи од геолошкиот состав на карпите и почвата.

Поврзано
--------

* Крајбрежје
* Плажа
* Залив

Наводи
------

1. ↑  „брег" - Дигитален речник на македонскиот јазик
2. ↑  Pickard, George L.; William J. Emery (1990). *Descriptive Physical Oceanography* (V илустрирано. изд.). Elsevier. стр. 7–8. ISBN 075062759X, 0750627597.

Надворешни врски
----------------

* 

* морски и езерски брегови на Ризницата ?
* 

* Брег на Ризницата ?
* 

* Брег на Ризницата ?
Берданка
**Берданка** или **бердана** е пушка конструирана од американскиот артилериски генерал Хајрем Бердан во 1868 година. Самиот ја усовршил пушката во 1870 година. Била стандардна пушка во руската армија од 1870 до 1891г. кога е заменета со Мосин-Наган пушката. Втората верзија е со усовршен затворач со преклопување нанапред и со чепно вртење. 

Берданката имала дострел до 1000 метри и тежела нешто повеќе од 4 килограми. Македонските револуционери биле вооружени со бугарски, руски и српски берданки, набавени од ТМОРО на најразлични начини и испратени во Македонија по познатите канали.

Опеана е во македонските народни песни.

Наводи
------

1. ↑  Дамјановски, Ристо (1988). *Воените аспекти на Македонското Национално-Ослободително движење 1893-1903*. Скопје: УКИМ - Филозофски Факултет. стр. 199–200.
Фостер во дресот на ФК Вест Бромвич Албион во 2011 година
**Бен Ентони Фостер** (англиски: *Ben Anthony Foster*, 3 април 1983 година) — англиски професионален фудбалер кој игра како голман за ФК Вотфорд и англиската репрезентацијата.

Клупска кариера
---------------

### Вест Бромвич Албион

Фостер се приклучил на премиерлигашот Вест Бромвич Албион на 29 јули 2011 и дошол од ФК Ватфорд, менувајќи го местото на голамот Боаз Михил. Двајцата има договор за позајмување на играч за сезоната 2011-12. Фостер одиграл во 37 од нивните 38 лигашки натпревари, само недостасува финалниот меч на сезоната.

### Враќањето во Ватфорд

По испаѓањето на Вест Бромвич од Првенството, Фостерповторно потпишал за премиерлигашот Ватфорд на 5 јули 2018, двегодишен договор, со опција за дополнителни година, за некоја непозната цена.

### Меѓународни

Настапи и цели од страна на репрезентацијата и година| Репрезентацијата | Година | Појавувања | Голови |
| --- | --- | --- | --- |
| Англија | 2007 година | 1 | 0 |
| 2009 година | 3 | 0 |
| 2010 | 1 | 0 |
| 2013 | 1 | 0 |
| 2014 | 2 | 0 |
| Вкупно | 8 | 0 |

Наводи
------

1. ↑  „Ben Foster joins West Bromwich Albion on loan". BBC Sport. 29 July 2011. Архивирано од изворникот на 28 July 2011. Посетено на 29 July 2011.
2. ↑  „Ben Foster and Ken Sema sign for Watford". BBC Sport. 5 July 2018. Посетено на 6 July 2018.

Надворешни врски
----------------

* Бен Фостер (фудбалер) на Ризницата
* Профил на Бен Фостер Архивирано на 2 јануари 2020 г. на страницата на ФК Ватфорд
**Брегалнички народоослободителен партизански одред „Гоце Делчев"** е партизанска единица на Народоослободителната војска на Македонија.

Формиран е на 19 мај 1943 година во месноста Пчеларник, со само 8 души. Овој одред е создаден по препорака на Покраинскиот комитет на КПЈ за Македонија и на Вера Ацева, која била член на комитетот и на оперативното раководство. Одредот тргнува кон планината Плачковица, но бугарската полиција ги пронаоѓа. На 21 мај во битка, одредот е разбиен. Во Битката загинуваат Ванчо Пркев, Тодор Арсов и Александар Митрев, а Гошо Сламков и Митко Ушински успеваат да избегаат. Ванчо Китанов, Никола (Коле) Нехтенин и Митко Цеков се уапсени, а потоа и убиени.

Комесари
--------

* Тодор Арсов - политички комесар
* Ванчо Пркев - политички комесар

Наводи
------

1. ↑  Македонска енциклопедија, МАНУ, Скопје, 2009, стр. 208.
Фотографија од изгладнети луѓе за време на Бенгалскиот глад во списанието „Државник"
**Бенгалскиот глад од 1943 година** — глад во бенгалската провинција на Британска Индија (во денешен Бангладеш и источна Индија) во текот на Втората светска војна. Умреле околу 2,1 до 3 милиони луѓе, од население од 60,3 милиони, од глад, маларија и други болести влошени поради неисхранетост, раселување на населението, несанитетски услови и недостиг на здравствена заштита.

Настан
------

Гувернерот на Бенгал наредил оризот собран во 1942 година во Бенгал да биде прераспореден или уништен за да не падне во рацете на противниците. Властите конфискувале 46.000 бродови од месното население, а со тоа уништувајќи ја рибната индустрија.

Властите тогаш почнале да земаат храна од руралите средини, каде што веќе имало рестрикции за храна, за луѓето кои биле сметани за „приоритет", претежно побогати и подобро образувани луѓе, како и тие кои што работеле во воената индустрија и во јавниот сектор.

Најавите за поплавување на обработливите површини и ставањето на резервите за храна под ризик не ја спречиле британската влада на Винстон Черчил да не постапи по овие предупредувања. Тогаш започнал гладот, наместо да се овозможи олеснување, Владата ѝ забранила на колонијата да ги користи своите сопствени финансиски резерви или бродови за да увези храна и наместо тоа продолжиле да извезуваат илјадници тони ориз за Европејците и продолжиле достапната храна од други места низ Британската Империја да биде чувана во магацини.

Наводи
------

1. ↑  „Во сеќавање на Бенгалскиот глад од 1943 година" Архивирано на 24 септември 2020 г. „Гласник", 22.08.2020
**Густав Нахтигал** (германски: *Gustav Nachtigal*; 23 февруари 1934

 Ајхштет(германски: *Eichstedt*) - 20 април 1885

 Атлантски Океан), бил германски истражувач на средна Африка а посебно на Сахара. Најзаслужен е за тоа што Того и Камерун станале германски колонии.

Животопис
---------

Син е на лутерански свештеник. Роден е во Ајхштет во Бранденбург. После студиите на медицина во Хале, Вирцбург и Грајфсвалд неколку години стажира како воен хирург. Се разболува од туберкулоза и поради неповолната клима во Германија заминува во Алжир и Тунис. Докторите му предвидувале неколку години живот ако остане во Германија. Како хирург учествувал во неколку експедиции во внатрешноста на Сахара. Кралот на Прусија му дал задача да однесе подароци на султанот на Борну во знак на благодарност за љубезноста што султанот ја искажувал кон германските истражувачи. За да ја исполни оваа кралска мисија патувал две години.
Од Триполи тргнал во 1869 година, посетувајќи ги Тибести и Борку, области во Сахара до тогаш непознати за Европејците. Од Борну се движел кон Багирми, па продолжил до Вадај и Кордофан за конечно да пристигне во Картум зимата 1874 година. Патувањето го опишал во книгата *Сахара и Судан* (3 тома 1879 - 1889).

Кога Франција воспоставува протекторат над Тунис, Нахтигал е поставен за германски конзул каде што останува до 1884 година. После тоа Бизмарк го праќа во западна Африка како специјален комесар. Наводно е испратен за да ги испита условите за трговија, но Германија имала намера да анектира некои територии пред Велика Британија. Како резултат на неговата мисија Того и Камерун постануваат германски колонии. При враќањето се удавил кај ’ртот Палмас на 20 април 1885

.

Значење
-------

Густав Нахтигал е еден од најголемите германски истражувачи. Единствено Хајнрих Барт има повеќе заслуги од него. Најмногу го интересирала етнографијата и тропската медицина. Неговите забелешки за Африка се доста значајни бидејќи се детални и затоа што непристрасно ги опишувал Африканците. За разлика од поголемиот број тогашни истражувачи тој не верувал во наводната инфериорност на Африканците. Бил сведок на лов на робови и многубројни ѕверства на африканските владетели.
Во колонијална служба влегол затоа што верувал дека европската доминација над Африка може да го запре ловот на робови и ропството.

Наводи
------

1. 1 2 3  „Sahara and Sudan: The Results of Six Years Travel in Africa". *World Digital Library*. 1879–1889. Посетено на 3 октомври 2013.CS1-одржување: датумски формат (link)
Гутација на лист од јагода
**Гутација** е процес кај растенијата преку кој водата се испушта од растението во облик на капки вода.

Количеството вода што се одделува со гутација е многу помало во однос на таа со транспирацијата. Гутацијата се одвива само при одредени услови, кога транспирацијата е мала, воздухот заситен со водена пара и во почвата има достапна вода.

Гутацијата се одвива само кај оние растенија кои имаат водни жлезди-хидатоди кои се наоѓаат по рабовите на листовите каде завршуваат спроводните садови. Гутациската вода излегува преку отворите на хидатодите кои немаат механизми за активно отворање и затворање. Водата што доаѓа низ спроводните елементи, пред сè со трахеидите, бидејќи тие последни завршуваат, се испушта во епитемското ткиво, низ чии меѓуклеточни простори брзо се движи и преку отворот на водената стома се излачува надвор од листот во облик на водени капки.

Гутацијата има своевидно значење за оние растенија со слаба транспирација. Кај нив по пат на гутација се овозможува подобрување на пренесувањето на хранливите материи, посебно минералните соли.

Наводи
------

1. ↑  Учебник по биологија за втора година (гимназија)

Поврзано
--------

* Осмоза
* Транспирација
Наполитанки.
**Вафла** или **обланда** (германски: *Waffel*) е тенок, сув кондиторски производ, сличен на бисквитите, на кој се втиснати различни отисоци (релјефи).

Своето име вафлите го добиле од среднодолногерманскиот збор „wâfel". Данскиот облик „wafel" во XVIII век се изменила во „waffle", и во таков вид навлегла во рускиот јазик, а оттаму и во останатите словенски јазици.

Со затворање на одреден фил со вафли се добиваат **наполитанки**. За оваа намена може да се користи крем, сладолед или јагоди и други овошја.

Вафлите можат да се користат како основни производи за подготовка на торти и разни печива. За оваа цел се произведуваат вафли со плочест, цевчест, конусен (корнет) и сл. облик.

За подготовка на вафлите во домашни услови се користат посебни кујнски апарати — вафелници.

Наводи
------



|  |  |
| --- | --- |
| Stub icon | *Оваа статија храната е никулец. Можете да помогнете со тоа што ќе ја проширите.** п
* р
* у
 |
Николај Николаевич Дурново
**Бугарска пропаганда во Македонија и македонското прашање** (руски: *Болгарска пропаганда в Македонии и македонский вопрос* ) е научен труд објавен во 1899 година во Москва, Царска Русија. Авторот се потпишал со иницијалите Н. Д, според Христо Андонов Полјански творец на овој текст е Николај Николаевич Дурново. Во трудот е акцентиран самобитниот развој на македонскиот народ, како и дејноста на Бугарската пропаганда во Македонија.

Дурново укажал дека Бугарија се служи со Русите за да ги постигне своите цели. Тој ги обвинил Бугарите дека сакаат со руска поддршка да ја освојат Македонија, па дури и Цариград. Авторот истакнал дека: 

|  |  |  |
| --- | --- | --- |
| „ | ***Бугарите немаат право на неа (Македонија б.н) и се опираат само на правото на посилиниот. Тие се надеваат дека и тука ќе ја излажат Русија, за да им помогне да ја зграбат Македонија. Но, во Русија веќе од неколку години наваму се убедиле дека етнографските податоци, што ги даваат за Македонија, Егзархијата и бугарските шовинисти, се груб фалсификат, со што веќе четириесет години го тера во заблуда руското и евроспкото мислење*** | "|

Извори
------

1. ↑  Н. Д. Болгарская пропаганда в Македонии и македонский вопрос. М.: тип. И.А. Баландина, 1899
2. ↑  Христо Андонов - Полјански, Македонското прашање, Култура, Скопје, 1990, 55.
3. ↑  Бьлгарски Преглед (София) V/VI (1899) 123-124.
Амблем на организацијата *Браник*.
**Браник** (бугарски: Бранник) — бугарска профашистичка младинска организација за време на Втората светска војна. Организацијата „Браник" е основана на иницијатива на тогашниот премиер проф. Богдан Филов на XXV Национален младински состанок на 29 декември 1940 година. Тој бил направен според нацистичката младина Хитлер. Нејзиното мото било: „*Борис, Бугарија, Господ!*" На лентите што се носеле на униформите и на транспарентите, била напишана буквата „Б". Организацијата била тесно поврзана со бугарските власти и со царот Борис III.

Организациски, таа била поделена на 3 структури: за деца од 10 до 14 години, за помладиот дел од младите од 14 до 16 години и за постари млади од 16 до 21 година. Младите биле концентрирани во тимови (момчиња) и венци (девојчиња), а над нив биле четите (40-50 луѓе). Од април 1941 година, односно окупацијата на делови од територијата на Југославија од страна на бугарската армија, во неа биле вклучени и претставници на окупирана Вардарска Македонија. Во 1942 година, членовите на бугарскиот Црвен крст се приклучил на „Браник". Организацијата станала масовна, достигнувајќи население од приближно. 450,000 членови. На 9 септември 1944 година, откако Бугарија се префрлила на сојузничката страна, „Браник" била забранета и прогласена за фашистичка организација. Многу членови биле осудени или репресирани во повоените години од комунистичките власти.

Наводи
------

1. ↑  Поппетров, Н. (2009). Социално наляво, нацинализмът – напред: програмни и организационни документи на български авторитаристки националистически формации. София: Изд. „Гутенберг", стр. 805 – 848. ISBN 9789546170606.
Витор Мендес
**Витор Мендес Алвеш** (роден на 13 февруари 1999 година), познат како **Витор Мендес**, е бразилски фудбалер кој игра како централен дефанзивец на Фигуеренсе, како позајмен играч од Атлетико Минеиро .

Клупска кариера
---------------

Роден во Белем, Пара, Мендес се приклучи на младинскиот состав на Сантос во 2016 година, од Интер де Лимеира. На 18 август 2017 година, тој го потпиша својот прв професионален договор до 2022 година  но беше позајмен на Атлетико Минеиро во 2018 година, откако ретко се појавуваше.

Во декември 2019 година, *Гало ја* активираше клаузулата за откуп на 400.000 R на неговиот договор, а Мендеш потпиша постојан договор со клубот. Следниот 4 февруари, сепак, тој се приклучи на Гуарани на позајмица, но се врати во неговиот матичен клуб во мај, откако не одигра ниеден натпревар.

На 20 јули 2020 година, Мендес беше позајмен на Серија Ц од страна на Боа Еспорте до мај 2021 година. Тој го направи своето деби за сениори шест дена подоцна, влегувајќи како замена за второто полувреме на Весли во победата на Кампеонато Минеиро од 1: 0 на гостувањето против Патрочинензе .

На 21 октомври 2020 година, Мендес се приклучи на Фигуеренсе на позајмица за остатокот од сезоната 2020 Сери Б.

Користена литература
--------------------

1. ↑  „Zagueiro Vitor Mendes acerta seu primeiro contrato profissional com o Santos FC até agosto de 2022" [Stopper Vitor Mendes signs his first professional contract with Santos FC until August 2022] (португалски). Santos FC. 18 August 2017. Посетено на 28 September 2020.
2. ↑  „Jovem zagueiro paraense é destaque da base de grande clube mineiro" [Young *paraense* stopper is a spotlight in the youth setup of a big *mineiro* team] (португалски). O Liberal. 19 June 2019. Посетено на 28 September 2020.
3. ↑  „Atlético-MG efetua a compra de zagueiro emprestado pelo Santos" [Atlético-MG buy stopper loaned from Santos] (португалски). Gazeta Esportiva. 3 January 2020. Посетено на 28 September 2020.
4. ↑  „Atlético empresta o zagueiro Vitor Mendes ao Guarani" [Atlético loan stopper Vitor Mendes to Guarani] (португалски). SuperEsportes. 4 February 2020. Посетено на 28 September 2020.
5. ↑  „Empréstimo no Guarani se encerra e zagueiro Vitor Mendes volta a ser jogador do Atlético-MG" [Loan at Guarani ends and stopper Vitor Mendes returns to Atlético-MG] (португалски). GloboEsporte.com. 7 May 2020. Посетено на 28 September 2020.
6. ↑  „Galo empresta jovem zagueiro Vitor Mendes ao Boa Esporte" [*Galo* loan young stopper Vitor Mendes to Boa Esporte] (португалски). O Tempo. 20 July 2020. Посетено на 28 September 2020.
7. ↑  „Figueira contrata zagueiro Vitor Mendes para sequência da Série B" [Figueira signs defender Vitor Mendes for the sequence of the Série B] (португалски). GloboEsporte.com. 21 October 2020. Посетено на 21 October 2020.

Надворешни врски
----------------

* Витор Мендес на soccerway
**Вилијам Гилберт** (1540), англиски научник-лекар и физичар. Особено се занимава со испитувањето на магнетизмот и електрицитетот и вовел повеќе поими и изрази за магнетите и електричните големини. Неговото класично дело "Де магнете" (1600) претставува прво големо научно дело објавено во Англија. Називот "Гилберт" е даден на единицата на магнето-моторните сили. Починал во Лондон на 1 декември 1603.

|  |  |
| --- | --- |
| Stub icon | *Оваа статија за личност од Англија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 10725202
* LCCN: n84804174
* ISNI: 0000 0001 0876 9189
* GND: 12233020X
* SELIBR: 266292
* SUDOC: 03561465X
* BNF: cb13485722c (податоци)
* NLA: 35123903
* NKC: nlk20000086015
* BNE: XX1659345

 |

 |
**Бугарската работничка социјалдемократска партија (тесни социјалисти)** - бугарска левичарска политичка партија, која постоела од 1903 до 1919 на чело со Димитар Благоев.

На конгрес во Русе во 1903 година БРСДП се разделила на две идеолошки крила. Десното крило на БРСДП, бранејќи ги реформистичките позиции, се одвоило во Бугарската работничка социјалдемократска партија (широки социалисти), додека левото, марксистичко крило се одвоило во БРСДП (т.с.)

Таа била наречена партија на "тесните социјалисти" во противополжност на "широките социјалисти". Тие за возврат го добиле своето име поради "широкото разбирање" на марксизмот, како "широка работа" меѓу бројните слоеви на општеството и поради "широките критериуми" за членство во партијата.

БРСДП (т.с.) од своја страна го толкувала Карл Маркс во буквална смисла, и фокусирала својата работа меѓу индустриските работници и поставила високи критериуми во однос на луѓето кои могат да станат нејзни членови.

БРСДП (т.с.) имала за свој орган весник "Работнически весник", а за научно-теоретска трибуна - списание "Ново време". Под раководство на партијата и во тесна врска со неа бил создаен Општ работнички синдикален сојуз (1904) и Сојуз на работничката социјалдемократска младина (1912).

Партијата доживува уште два расцепа - со *прогресивците* и *анархосиндикалистите*, односно во 1905 и 1908. Сепак, влијанието нејзино расте постојано. Во 1902 заработува 2 пратенички места, а во 1914 - 12. Во 1908 добива 2600 гласа на локалните избори, а во 1911 - 13000. Во наредните партијата победи на локалните избори во голем број општини - Самоков, Сливен, Дупница, Плевен, Варна, Нова Загора. Приврзаниците на партијата нарекуваат нејзиното управување на овие општини - општински заедници.

Во 1912-1913 БРСДП (т.с.) се објавува против Балканската и Втората балканска војна и кренала идејата за Балканска федеративна република. Најавила се и против учеството на Бугарија во Првата светска војна, застанала на позициите на Цимервалдската левица за тоа "да се претвори империјалистичката војна во граѓанска". На меѓународно ниво се противила на социалшовинистките позиции на Втората интернационала по прашањето за војната. Водила активна антивоеното агитација меѓу бугарските војници, претежно на Солунскиот фронт.

Поздравила Октомвриската револуција во Русија во 1917 и сè повеќе се зближувала со болшевиците и Ленин. Не успеала да даде организиран карактер на Војничкото востание во 1918 година и да го предводи, иако подоцна го оценила како обид да се собори монархијата и власта на буржоазијата.

"Тесните социјалисти" имале значителни идеолошки разлики со руските болшевиците. Тие не го поставувале прашањето за донесување на власта преку востание, не прифатиле идејата за унија со селячеството и не се согласиле со диктатурата на пролетарјатот како главна цел на социалистичката револуција.

На својот конгрес во 1919 партијата се преименувала во Бугарска комунистичка партија (тесни социалисти).
**Бранимир Штулиќ Џони** (роден на 11 април 1953

 во Скопје) — рок-музичар, основач и некогашен пејач на загрепската група Азра. Претставник на таканаречениот *Нов Бран* на југословенската рок-музика од периодот на залезот на 1970-тите и 1980-тите години на XX век.

Бранимир Штулиќ - Џони извршил големо влијание на цела генерација луѓе кои пораснале со неговите ноти и стихови. Од почетокот на 1990-те години се преселил во Утрехт, Холандија, повлекувајќи се од јавниот живот, останувајќи „глув" на разните повици да се врати на Балканот и во рок-музиката. И покрај едноиполдецениската неактивност неговото музичко влијание е сѐ уште огромно. Во негова чест се одржуваат рок-настани под име *Tribute to Azra*. Познат е како единствен музичар на балканските простори кој објавил тројни и четворни албуми. На почетокот на 1980-тите години сам си нанел најголема штета со хиперпродукција - за само три години издал еден обичен, два дупли и еден троен албум, вкупно 8 плочи. И покрај впечатливиот музички израз, за негова најсилна доблест се сметаат стиховите.

Своевиден куриозитет кој недвосмислено ја потврдува неговата големина, е правењето бисти со неговиот лик: ниту еден друг музичар, ниту уметник воопшто, не дочекал соработниците и обожавателите да му прават (ненарачани) бисти за време на животот. Неговиот култ опстојува сам од себе - култот на неговата личност сѐ уште живее, и покрај дводецениската неактивност, и покрај тоа што нема организација која би се грижела за одржување на култниот статус.

Емигрантските години во Холандија ги поминува во рекреативно играње мал фудбал, и има освоено повеќе први, втори и трети места на турнири, со различни состави на соиграчи.

Наводи
------

1. ↑  Vjekoslav Perica (2014). „Heroes of a New Kind". *Post-Yugoslavia: New Cultural and Political Perspectives*. Palgrave Macmillan UK. стр. 116–117. ISBN 978-1-137-34614-8. The Macedonia-born Štulić (of Croatian family background) ... His family background is Croatian but he declared himself a "Balkanian"
2. ↑  „VL Biografije: Branimir Johnny Štulić" (хрватски). Večernji list. Архивирано од изворникот на 2016-09-19. Посетено на August 17, 2016.

Надворешни врски
----------------

* Еднп од хрватските мрежни места посветени на Азра и Џони. Архивирано на 2 ноември 2010 г. (хрватски) (српски)
* Едно од српските мрежни места посветени на Азра и Џони. Архивирано на 3 февруари 2009 г. (хрватски) (српски)
* Уште едно од мрежните места посветени на Азра и Џони. Архивирано на 31 август 2007 г. (хрватски) (српски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 70102128
* LCCN: nb2006024247
* ISNI: 0000 0001 2028 0714
* GND: 132860430
* MusicBrainz: 36cdb3cd-4840-4108-b311-a01b134ac2e5
* NKC: js20221159633

 |

 |
Виулица
**Виулица** или **снежна бура** — метеоролошка појава предизвикана од јака зимска депресија. Притоа снегот се издига над земјата носен од ветерот, така што има намалување на видливоста. Снежните бури се вообичаени во текот на зимата во подрачјата на умерените ширини, а во поларните региони тие се секојдневие, особено во внатрешноста на Антарктикот, каде ветровите дуваат со брзина поголема од 200 км на час.

Поврзано
--------

* Веавица
* Песочна бура
* Бура

Наводи
------

1. ↑  „виулица" — Дигитален речник на македонскиот јазик
2. ↑  „виулица" — Официјален дигитален речник на македонскиот јазик

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Вилијам Џозеф Малан** (30 март 1928 - 13 ноември 2018) ― шкотски фудбалски судија.

Судиска кариера
---------------

Во 1962 година, Малан станал судија во шкотската дивизија еден. Три години подоцна, тој бил назначен за судија на ФИФА.

Во 1972 година, Малан бил избран за судија на Европското фудбалско првенство 1972, каде што судел на полуфиналниот натпревар помеѓу Белгија и Западна Германија.

Подоцна истата година, Малан бил избран за судија на Летните олимписки игри во Западна Германија, каде што судел на два натпревари, и во Минхен: Унгарија - Бразил 2-2 (29 август) и СР (Западна) Германија - Германска Демократска Република 2-3 (8 септември).

Во 1973 година, Мулан се повлекол од судењето.

Смрт
----

Мулан почина на 13 ноември 2018 година во Единбург, Шкотска на 90-годишна возраст.

Наводи
------

1. ↑  „Germany - Belgium 2:1 (EURO 1972 Belgium, Semi-finals)". *worldfootball.net*. HEIM:SPIEL. Посетено на 6 јуни 2021.
2. ↑  Hislop, John (15 ноември 2018). „Former top referee Bill Mullan dies aged 90". *theedinburghreporter.co.uk*. Единбург: The Edinburgh Reporter. Архивирано од изворникот 2018-11-17. Посетено на 6 јуни 2021.

Надворешни врски
----------------

* Профил на worldfootball.net
**Гевгелиско-струмички народноослободителен партизански одред** е партизанска единица на Народоослободителната војска на Македонија.

Дејност
-------

Партизанскиот одред е формиран во близина на селото Тресино (Егејска Македонија) на 12 април 1944 година, од 32 борци од Втората македонска ударна бригада. Кон одредот се приклучува и група на раководители на БКП, меѓу кои: Благој Иванов-Коста, Павел Црвуланов и Иван Пејчев. Одредот водел борби против бугарската полиција и контрачетниците во околина на селото Коџалија и во месноста Змијарник над селото Лаки од 21 април до 2 мај, 1944 година. По преминувањето на реката Брегалница, на 3 мај се сретнал со Третата македонска ударна бригада. Одредот не можел да се врати назад бидејќи започнала Пролетната (мајска) непријателска офанзива.

Така нивното дејствување продолжува како дел од составот Третата македонска бригада. Учествувал во сите битки на бригадата на Бистарска Планина (5 мај), Црноок во Србија (6 мај), за да си пробие пат кон Црна Трава. Одредот учествува и во борби на Станкин Крст, Знеполе, Осоговски Планини, Омар, Голак, на Струмичкиот рид и во Новомалинска Планина. Влегува во состав на Осоговската оперативна група и води борби на врвот Лисец и во месноста Обозна меѓу 20-27 мај, со задача да се пробие во егејскиот дел на Македонија. На 27 мај, 1944 година со наредба на Главниот Штаб на НОВ и ПОМ, одредот се одделил од составот на Осоговската оперативна група и останал да дејствува во реонот околу Струмичко, Радовишко, Штипско и Кочанско, а на 24 јули 1944 година влегува во состав на Четвртата македонска ударна бригада.

Наводи
------

1. 1 2  Македонска енциклопедија, МАНУ, Скопје, 2009, стр. 341.
2. 1 2 3  д-р Стојан Киселиновски и др. (2000). *Македонски историски речник*. Скопје: ИНИ. стр. 124. ISBN 9989-624-46-1. Недостасува `|author1=` (help)
**Битката кај Ѓуришкиот манастир** е борба помеѓу четата на Македонската револуционерна организација и османлиската војска и башибозук кај Светиниколско во екот на Илинденското востание.

Битката
-------

Борбата започнала на 18 август 1903 година кај Ѓуришкиот манастир притоа востаниците се судриле со турските сили од Штип, Велес и Куманово. Во оваа битка загнал еден четник Тодор Мирасчиев, а двајца биле ранети додека пак турските сили имале околу 80 загинати. По целеодневната борба четниците успеале да го разбијат обрачот и да се повлечат .

Извори
------

1. ↑  *Манол Пандев, Македонското ослободително дело во XIX и XX век, II, Сккопје, 1987*

Предлошка:МРО



|  |  |  |  |  |  |  |
| --- | --- | --- | --- | --- | --- | --- |
| 

| * п
* р
* у
Борби на МРО |
| --- |
|  |
|  | 
Борба за Македонија  •  Битка кај Готен  •  Битка кај Могила  •  Битка кај Трсје  •  Битка кај Слива  •  Битка кај Арменско  •  Битка кај Гандач  •  Битка кај Локвата и Вињари  •  Битка кај Маргара  •  Битка на Ножот  •  Битка кај Баница  •  Битка за Мехомија  •  Битка кај Аржинското блато  •  Битка кај Ѓуришкиот манастир  •  Битка кај Мечкин Камен
 |
|  |
| **Македонска револуционерна организација** |

 |
**„Вител"** е расказ од рускиот и советскиот писател Михаил Шолохов од 1925 година. Расказот е објавен на македонски јазик, во превод на Цветко Мартиновски, како дел од збирката „Донски раскази", објавена во 1965 година од издавачката куќа Култура.

Содржина
--------

Пахомич ја терал колата натоварена со жито, кога на сред пат го пресретнала кочијата на полковникот Борис Александрович Чернојаров. Бидејќи патот бил тесен и не можеле да се разминат двете коли, Пахомич го замолил полковникот да се тргне настрана, зашто ако тој ја тргнел колата, сигурно ќе загалвел во снегот. Полковникот се налутил и со камшикот го претепал Пахомич, а колата му ја турнал во насипаниот снег. Така, Пахомич се заколнал дека цел живот ќе го памети полковникот.

Еден ден, во домот на Пахомич се вратил нивниот син Михаил, кој служел како козачки потпоручник. Неколку дена подоцна, Михаил го видел татко му како ја ора земјата што му припаѓала на полковникот Чернојаров и сакал да го истепа, но побегнал кога на татко му му се придружил синот Григориј, со железна прачка во рацете.

По некое време, за да ја избегнат мобилизацијата во војската на Козаците, Пахомич и неговите двајца сина, Григориј и Игнат, ѝ се придружиле на Црвената армија. Еднаш, нивниот одред бил потиснат од козачката војска, така што Пахомич и Игнат биле заробени, додека Григориј, за да се спаси, се фрлил во Дон, заедно со својот коњ. Еден ден, додека жената на Пахомич била во градината, заедно со детето на Игнат, на брегот од реката го здогледала телото на некој умрен војник, заедно со неговиот коњ. Кога се приближила поблизу, таа видела дека тоа е нејзиниот син, Григориј. Во меѓувреме, другиот син, Михаил, поради заслугите во борбата против болшевиците, бил унапреден во службата.

Заробените Пахомич и Игнат ги донеле во родното село, каде разбеснетите селани сакале да ги убијат. Во плевната, каде што биле затворени, дошла жената на Пахомич, заедно со синот на Игнат. Детето го прашало својот татко, зошто е врзан и удрен, а тој му кажал дека тоа е само некаква игра. Пахомич ја замолил жена си за прошка и ѝ дал завет да се грижи за внукот. Михаил им наредил на војниците да ги одведат татко му и брат му во близината на селото, каде потоа ги стрелале. Во тоа време, скриена во долот, се пораѓала една волчица, кога се слушнале два истрела.

Наводи
------

1. ↑  „Вител", во: Михаил Шолохов, *Донски раскази*, Култура, Скопје, 1965, стр. 51-72.
**Бобан Богатиновски** (Куманово,  1971
) — македонски поет и раскажувач.

Животопис
---------

Богатиновски е роден во Куманово, 1971 година. Автор е на книгите поезија: „Луцидни халуцинации", „Прекрасен ден за умирање", „Светлината е посилна",„Барајќи карпа за молитва" како и на романите „Соба за разговор", „Коцкар", „Монотонија" и "Лет 555". Член е на Друштвото на писателите на Македонија. Објавувал во сите позначајни литературни списанија. Застапен е во хронолошките прегледи на помладата македонска поезија. Дел од неговата поезија е препеана и објавена на бугарски, романски, словенечки и англиски јазик. Живее и работи во Куманово.

Наводи
------

1. ↑  „Биографија". Магор. Архивирано од изворникот на 2013-12-22. Посетено на 2010-12-21.
2. ↑  Македонски писатели, Друштво на писатели на Македонија, 2004, стр. 42.

Надворешни врски
----------------

* Светлината е посилна[*мртва врска*]
Грб
Ратхаус
Битерфелдер Боген
**Битерфелд** (германски: *Bitterfeld*) — град во округот Анхалт-Битерфелд, Саксонија-Анхалт, Германија. Од 1 јули 2007, е дел од градот Битерфелд-Волфен. Се наоѓа приближно 25 километри јужно од Десау и 30 километри североисточно од Хале. Во време на Источна Германија, добил популарност по неговата хемиска индустрија, која предизвикала неколку сериозни загадувања, дури и за стандардите на Источна Германија. И денес, сè уште е главно индустриски град.

Денес, во Битерфелд се одржува фестивалот United Metal Maniacs за метал музика.

Надворешни врски
----------------

|  |  |
| --- | --- |
| Ризница | „Битерфелд" на Ризницата ? |

* Службена страница на Битерфелд
* Страница за Битерфелд Архивирано на 4 февруари 2012 г.
* Пегелтурм
* Заедница Битерфелд Архивирано на 5 февруари 2012 г.
* Der Bitterfelder Bogen

Координати: 51°37′N 12°19′E﻿ / ﻿51.617° СГШ; 12.317° ИГД﻿ / 51.617; 12.317

|  |  |
| --- | --- |
| Stub icon | *Оваа локација во Анхалт-Битерфелд статија е никулец. Можете да помогнете со тоа што ќе ја проширите.** п
* р
* у
 |
**Боро Чаушев** (6 ноември 1917

 - 22 февруари 2001

) — македонски партизан, комунист и генерал-мајор на милицијата на НР Македонија.

Животопис
---------

Пред војната бил работиник во железница. Станал член на КПЈ во 1940 година, а во војната се вклучил во 1941 година, како партизан во партизанскиот одред „Добри Даскалов". Во војната бил политички комесар на Народноослободителниот баталјон „Страшо Пинџур", кој делувал во рамките на Втората македонска ударна бригада. Од 17 до 30 септември бил политички комесар на Четиринаесеттата македонска ударна бригада, а подоцна бил и дивизиски политички комесар на педесеттата и четириесет и осмата дивизија.

Од 1950 година бил командант на милицијата на НР Македонија, секретар за внатрешни работи на Македонија, член на републичкиот Извршен совет, а извршувал и други функции.

Бил избран за републички и сојузен пратеник. Исто така бил и командант на Главниот штаб за народна одбрана на Социјалистичка Република Македонија.

Одликуван бил со Орден на братството и единството со златен венец, Орден на заслуги за народот со златна ѕвезда.

Наводи
------

1. ↑  „Вестник Офицер, бр. 7, 2011, стр. 9" (PDF). Архивирано од изворникот (PDF) на 2013-12-27. Посетено на 2018-01-21.
2. ↑  Боро Митровски, Петнаести (македонски) ударни корпус НОВJ, Београд, 1983, стр. 283
Театар Битеф, пред плоштадот Мира Таиловиќ
**Театарот Битеф** бил основан во 1989 година кај реконструираната германска евангелска црква кај Балонискиот пазар. Пред ова бил мал плоштад наречен „Плоштад Мира Траловиќ "Улогата на театарот „Биттеф" уште од првите денови бил, покрај реализацијата на фестивалот „ Битеф ", и ширењето на ефектите на фестивалот и новите театарски тенденции во текот на целата година.

Концепт
-------

Концепт на театарот „Битеф" остана ист до денес. Отворено бил за сите видови на нови изрази, да ги надмине утврдените граници, да ги истражува и поддржува уметниците кои се подготвиле да преземат смели чекори. Театарот Битеф се обидувал да покаже дека театарот е институција која создавала култура, а не оној што само фаворизира одреден културен модел. Затоа посебно внимание се посветувало на театарските аспекти што биле недоволно развиени во домашниот театар, како што бил современиот танц и театарот за движење. Театарот „Битеф" бил организиран во стилот на современите европски театри .

Поврзано
--------

* Список на театри во Србија

Надворешни врски
----------------

* Портал: Позориште
* Портал: Београд
* Портал: Србија

* Официјална презентација
* Дигитална архива на театар Битеф
* „Битеф театар". (на српски). Архивирано од оригиналот на датум | archive-url= барање | archive-date= ( помош ) .
* Театар „Неостварлив" на Битеф („Политика", 24 февруари 2019 година)